Cím Calibri 14-es nagybetűvel magyarul (Stílus: HSZ\_NAGYCÍM)

Szerző1 – Szerző2 – Szerző3 – Szerző4[[1]](#footnote-1)

Ez az absztrakt része. A tanulmányok és esszék minden esetben a főbb hipotéziseket és állításokat tartalmazó (kb. 800–1000 karakteres) összefoglalóval (absztrakt) kezdődnek. A szakmai cikkek esetében csak rövid (max 800 karakteres) absztraktot kérünk. Ebben tehát mindössze három dologra kell kitérni: mit vizsgálnak, milyen eszközökkel, módszerekkel, mi az eredmény.

**Journal of Economic Literature (JEL) kódok:** C10,G20, G21 (lásd <http://www.aeaweb.org/jel/jel_class_system.php>)

**Kulcsszavak:** első kulcsszó, második kulcsszó, harmadik kulcsszó, negyedik kulcsszó

Bevezetés

A publikálásra szánt anyagokkal szemben támasztott elvárás a hibátlan nyelvhelyesség magyarul és angolul is. A tudományos publikációk általános logikai struktúra alapján épülnek fel. A hasonló felépítés nemcsak logikussá, érthetővé teszi a cikkeket, de a tájékozódást is meggyorsítja. A legtöbb tudományos publikáció a következő felépítést követi: Bevezetés/Szakirodalmi áttekintés, Módszertan, Eredmények, Megvitatás/Konklúzió. A tanulmányok átlagos terjedelme 1 ív (40 000 leütés szóközzel), ettől ± maximum 50 százalékkal lehet eltérni, míg az esszék átlagos terjedelme 35 000 leütés szóközzel, ettől ± maximum 20 százalékkal lehet eltérni. A szakmai cikkek javasolt terjedelme 14 000-24 000 karakter. Kérjük a szerzőinket, hogy az anyagok címe legyen rövid, tömör, kifejező és figyelemfelkeltő, és lehetőleg kerüljék a címben a kérdő formát! Kérjük, hogy egy tanulmányt vagy esszét legfeljebb négy szerző jegyezzen.

A képleteket képletszerkesztővel kérjük elkészíteni. A képleteket jobb oldalon zárójelben, folyamatosan kérjük számozni (tehát az egyes alfejezetekben ne kezdődjön újra a számozás).

|  |  |
| --- | --- |
| $$i= α+βr$$ | (1) |

Az első oldal alján számozatlan lábjegyzetben kérjük feltüntetni a szerző(k) foglalkozását (esetleg beosztását), munkahelyét és e-mail-címét, a tanulmány elkészítésével kapcsolatos információkat és az esetleges köszönetnyilvánításokat. A szerzői lábjegyzet Calibri 9 pontos dőlt betűvel írandó, a szerzők nevei alatt a köszönetnyilvánítás és egyéb projektinformációk tüntethetők fel (Calibri 9 pontos álló betű).

Az anyagok főszövege Calibri 10,5 pontos betűtípussal szerkesztendő, az esetleges kiemelés dőlt betűkkel történjék. A főszöveghez elhelyezett lábjegyzetek[[2]](#footnote-2) Calibri 9-es, álló betűtípussal írandók, sorkizárva. Lábjegyzetben kell feltüntetni a szövegben hivatkozott adatok forrását, kivéve az ábrák és táblázatok esetén. Az írások logikai felépítése viszonylag kevés egységre tagolódjék, a túlzottan rövid alfejezetek kerülendők.

1. ábra: Címe magyarul, a színes ábra minimum 600\*600 dpi, a fekete-fehér minimum 300\*300 dpi legyen



Forrás: pontos megjelölés

A tanulmányokkal szemben támasztott elvárás az adott témában a jelentős és releváns elsősorban magyar, illetve nemzetközi szakirodalom feldolgozása, ismertetése is.

Címsor1 (HSZ\_Címsor1)

Az esszé a vizsgált kérdést érthetően, olvasmányos formában tárgyaló írás, mely jellemzően vagy általánosságban mutatja be a problémát, vagy annak főbb vonásaira fókuszál. Az esszé a szerző véleményét, nézőpontját sarkalatosabban kifejtve tartalmazza, szubjektívebb, kisebb hangsúlyt fektet a probléma matematikai modellezésére, elsődleges adatgyűjtésre, vagy a mélyebb statisztikai/matematikai/ökonometriai/idősorelemzési módszereken alapuló adatelemzésre, valamint esetenként a téma szakirodalmának áttekintése is fókuszált, nem teljeskörű.

A tanulmányok szövegében az Alcím1 12-es betűméret, álló, vastag (HSZ\_Címsor1), az Alcím2 10,5-es, álló, vastag (HSZ\_Címsor2), az Alcím3 10,5-es, dőlt betűs (HSZ\_Címsor3).

Címsor2 (HSZ\_Címsor2)

A dupla vaklektorálás biztosítása érdekében két külön fájlt szükséges küldeni a szerkesztőség számára, ezek közül az egyik legyen anonimizált, ne tartalmazzon a szerző(k)ről azonosításra alkalmas adatokat (név, cím, munkahely).

Címsor3 (HSZ\_Címsor3)

A szövegben elegendő a vezetéknevekkel, évszámmal és oldalszámmal hivatkozni. Szó szerinti hivatkozás esetében az oldalszám feltüntetése elengedhetetlen. A szövegben a hivatkozás dőlt betűkkel írandó. A név és évszám közé nem kell vesszőt tenni, az oldalszám az évszámtól kettősponttal legyen elválasztva, pl. (Nagy 2008:34), (Fouquau – Spieser 2014) kettőnél több szerző esetén az első szerző neve plusz az „et alias” (és a többi) kifejezés rövidítése: (Szabó et al. 2012:4–6).

A szerző önmagát csak a legindokoltabb esetben idézze, és akkor is mindenképp hivatkozzon a pontos forrásra. Ellenkező esetben a vaklektorálás folyamán felmerülhet a plágium gyanúja. Emellett a szerzőnek minden olyan esetben kerülnie kell az egyes szám első személyben történő hivatkozást, amikor saját munkáját idézi (Cottarelli – Kourelis 1994).

A táblázatokat és az ábrákat folyamatosan kell számozni végig a cikk egészén (a sorszámozás az új alfejezetekben, alpontokban és mellékletben sem kezdődik újra). A táblázatokra és ábrákra történő hivatkozásnak a szövegben a megfelelő helyen meg kell jelennie (zárójelben). Minden egyes táblázatnak és ábrának címet kell adni, és a bennük szereplő mennyiségi értékek mértékegységét fel kell tüntetni. A címet a táblázat és az ábra fölött sorkizárva kell feltüntetni. A táblázatokat Wordben, szerkeszthető formában, míg az ábrákat Excel programmal kérjük elkészíteni. Excelben nem ábrázolható, más programokkal (Matlab, Stata, R, stb.) készült ábrákat jó minőségű, jpeg, jpg képformában kérjük beszúrni. Fénymásolással, szkenneléssel készült ábrákat és táblázatokat nem tudunk elfogadni, mert a nyomda számára nem lesznek megfelelő minőségűek. Terjedelmi okokból kérjük, hogy egy tanulmányban lehetőleg 7-8 ábránál és táblázatnál ne szerepeljen több. A táblázat- és ábrabeli megjegyzések és az adatok forrása közvetlenül a táblázat, illetve az ábra alatt helyezkedjék el, 9-es méretű, dőlt betűkkel írva és sorkizárva.

A publikálásra szánt anyagokat elektronikus formában (e-mailben), Word szövegszerkesztővel elkészítve kérjük eljuttatni a szerkesztőséghez. Az ábrákat Excel programmal elkészítve magyar és angol nyelvű feliratokkal ellátva, külön csatolmányként is kérjük. Az Excelben nem ábrázolható ábrák jó minőségű képfájl formátumban csatolandók, magyar és angol nyelvű feliratokkal ellátva.

1. táblázat: Főbb változók

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Változó** | **Megfigyelés** | **Átlag** | **Szórás** | **P1** | **P25** | **Medián** | **P75** | **P99** |
| Hőségnapok száma 30 év múlva | 3 067 | 67,07 | 39,44 | 2,34 | 35,23 | 62,67 | 98,19 | 163,23 |
| Hőségnapok számának növekedése | 3 067 | 29,9 | 11,83 | 1,59 | 21,98 | 31,91 | 38,03 | 55,51 |
| Hitel vs területi részesedés | 3 067 | 0 | 0,16 | –0,2 | -0,03 | -0,02 | -0,01 | 0,52 |
| Egyszerű elutasítási ráta (összeg) | 28 808 | 0,15 | 0,08 | 0,02 | 0,09 | 0,13 | 0,18 | 0,45 |
| Szűrt hitelelutasítási index | 9 197 | 0,18 | 0,07 | 0,03 | 0,14 | 0,17 | 0,2 | 0,45 |

Megjegyzés: Az egyszerű elutasítási ráta 2010–2019-es, míg a szűrt elutasítási index 2017–2019-es évekre vonatkoznak.

Forrás: ACIS, HMDA

A tanulmánynak és esszének minden esetben tartalmaznia kell a hivatkozási listát a szerző(k) teljes nevével (külföldiek esetében elég a vezetéknév mellett a keresztnév kezdőbetűje), a megjelenés évszámával, a mű pontos címével, kiadójával, kiadási helyével, illetve a folyóirat pontos címével, évszámával, kötetszámával (vagy a megjelenés hónapjával), oldalszámmal (tól‒ig) (Ábel et al. 2021).A hivatkozott művek pontos címe dőlt betűkkel írandó. Amennyiben a hivatkozott irodalom DOI-azonosítóval is rendelkezik, kérjük az irodalomlistában annak feltüntetését is. DOI-azonosítóval nem rendelkező, internetes hivatkozások esetén a letöltés idejét is fel kell tüntetni. A hivatkozások sorkizártak, 9 pontos betűvel írandók, nincs köztük sorkihagyás és a függő sor behúzása 0,5 cm.

# Felhasznált irodalom

Aczél Ákos – Banai Ádám – Borsos András – Dancsik Bálint (2016): *A lakáshitelek felárát meghatározó tényezők azonosítása a magyar bankrendszerben*. Hitelintézeti Szemle, 15(4): 5–44. <https://hitelintezetiszemle.mnb.hu/letoltes/aczel-akos-banai-adam-borsos-andras-dancsik-balint.pdf>

Ábel István – Lóga Máté – Nagy Gyula – Vadkerti Árpád (2019): *Rántsuk le a fátylat a kamatról!* Hitelintézeti Szemle, 18(3): 29–51. <https://doi.org/10.25201/HSZ.18.3.2951>

Árvai Zsófia (1998): *A piaci és kereskedelmi bankok közötti transzmisszió 1992 és 1998 között*. MNB Füzetek, 1998/10, Magyar Nemzeti Bank. <https://www.mnb.hu/letoltes/mf1998-10.pdf>

Cottarelli, C. – Kourelis, A. (1994): *Financial structure, bank lending rates and the transmission mechanism of monetary policy*. IMF Staff Paper, 41(4): 587–623. <https://doi.org/10.2307/3867521>

Fried, J. – Howitt, P. (1980): *Credit Rationing and Implicit Contract Theory*. Journal Money, Credit and Banking, 12(3): 471–487. <https://doi.org/10.2307/1991722>

Hodgman, D.R. (1963): *Commercial Bank Loan and Investment Policy*. Champagne, IL: University of Illinois.

Kaldor, N. (1961): *Capital Accumulation and Economic Growth*. In: Lutz, F.A. – Hague, D.C. (szerk.): The Theory of Capital. St. Martins Press, pp. 177–222.

Kollarik András – Szalai Zoltán (2017): *A 2008–2009-es válság és az új nemzetközi gazdasági környezet*. In: Lehmann Kristóf – Palotai Dániel – Virág Barnabás (szerk.): A magyar út – Célzott jegybanki politika. Magyar Nemzeti Bank, Budapest, pp. 27–71.

Lowe, P. – Rohling, T. (1992): *Loan Stickiness: Theory and Evidence. Reserve Bank of Australia*. RBA Research Discussion Papers 9206, Reserve Bank of Australia. <https://www.rba.gov.au/publications/rdp/1992/9206.html>

Lütkepohl, H. (2005): *New Introduction to Multiple Time Series Analysis*. Heidelberg: Springer. <https://doi.org/10.1007/978-3-540-27752-1>

MNB (2021): *Lakáspiaci jelentés. 2021, november*. Magyar Nemzeti Bank. <https://www.mnb.hu/letoltes/laka-spiaci-jelente-s-2021-november-hu.pdf>

Mojon, B. (2000): *Financial Structure and the Interest Rate Channel of the ECB Monetary Policy*. ECB Working Paper no. 40, European Central Bank, november. <https://www.ecb.europa.eu/pub/pdf/scpwps/ecbwp040.pdf>

Philippon, T. (2009): *The Macroeconomics of Debt Overhang*. Tanulmány, bemutatva az IMF által szervezett „10th Jacques Polak Annual Research Conference” c. konferencián, Washington, DC, november 5–6. <https://www.imf.org/external/np/res/seminars/2009/arc/pdf/Philippon.pdf>. Letöltés ideje: 2018. december 10.

Rekettye, G. – Liu, J. (2018): *Pricing – The New Frontier*. Transnational Press, London.

Sander, H. – Kleimeier, S. (2004): *Interest rate pass-through in an enlarged Europe: the role of banking market structure for monetary policy transmission in transition economies*. Research Memorandum 044, Maastricht University, Maastricht Research School of Economics of Technology and Organization (METEOR). <https://doi.org/10.26481/umamet.2004044>

Sorensen, C.K. – Werner, T. (2006): *Bank Interest Rate Pass-through in the Euro Area: A Cross Country Comparison*. ECB Working Paper no. 580, European Central Bank, január. <https://doi.org/10.2139/ssrn.873596>

Stiglitz, J. – Weiss, A. (1981): *Credit rationing in markets with imperfect information*. American Economic Review, 71(3): 393–410.

Varga Zoltán János (2021): *Effects of the financial crisis and low interest rate environment on interest rate pass-through in Czech Republic, Hungary and Romania*. Acta Oeconomica, 71(4): 551–567. <https://doi.org/10.1556/032.2021.00039>

Világi Balázs – Vincze János (1996): *A kamatláb-transzmissziós mechanizmus Magyarországon (1991–1995)*. Bankszemle, 40(7–8): 19–40.

Az irodalomjegyzékben csak olyan tételek szerepelhetnek, amelyekre a szövegben hivatkozás történik, és fordítva, minden, a szövegben meghivatkozott irodalmat fel kell tüntetni az irodalomjegyzékben. Az irodalomjegyzékben szereplő tételek alfabetikus sorrendben legyenek. A jogszabályokra való hivatkozást lábjegyzetben kell megtenni, nem a felhasznált irodalomban.

1. Szerző1 neve: intézmény1 (pl. XY Egyetem, további bontásra nincs szükség), beosztás; intézmény2, beosztás. E-mail:

Szerző2 neve: intézmény1, beosztás; intézmény2, beosztás. E-mail:

Szerző3 neve: intézmény1, beosztás; intézmény2, beosztás. E-mail:

Szerző4 neve: intézmény1, beosztás; intézmény2, beosztás. E-mail:

Esetleges köszönetnyilvánítás szövege (nem kötelező elem). [↑](#footnote-ref-1)
2. Calibri 9 pontos betű (HSZ\_lábjegyzet). [↑](#footnote-ref-2)